Žalsvasis stagarinukas
Žalsvasis stagarinukas (Agapanthia villosoviridescens) – ūsuočių (Cerambycidae) šeimos vabalas. Kūnas 13 - 18 mm, ilgas, siauras, juodas. Antsparniai tankiai apaugę gelsvais ir pilkšvais plaukeliais, sudarančiais neryškų dėmėtą piešinį. Priešnugarėlė su trim išilginėm geltonom juostelėm. Vabalai skraido birželio – rugsėjo mėnesiais. Lervos vystosi žolinių augalų – skudučio, dagio, kurpelės, usnies, kamero, dilgėlių, barščių, žilės stiebuose.